Ek is so jaloers as ek hoor hoe goed julle openbare vervoer is. Hier bestaan dit omtrent nie. Net ons Gautrein, wat van die lughawe af ry en by 4 stasies stop oppad Johannesburg toe. Nog ’n spoorlyn Pretoria toe. Omtrent geen busdiens om van te praat nie. Wel miljoene minibustaxis, waarvan die helfte in so ’n toestand is, dat mens jou lewe waag daarin. Uber is ’n welkome nuweling, maar dis duur en die taximense steek hulle aan die brand as hulle op sekere roetes ry! Op ’n fiets durf mens nie ry nie, want ons het geen infrastruktuur daarvoor nie. Ons gaan orals per motor. Dus dink ek jou effense irritasie is ’n vulletjie in vergelyking met wat hier aangaan.